EkBass/fiwiki-20250220-pages-articles huggingface dataset:
Lisa Lopes

Lisa Nicole Lopes (taiteilijanimeltään ”Left Eye”; 27. toukokuuta 1971 Philadelphia, Pennsylvania – 25. huhtikuuta 2002 La Ceiba, Honduras) oli yhdysvaltalainen rap- ja R&B-artisti;, jonka sukujuuret olivat Kap Verdeltä. Lopes tuli tunnetuksi R&B;/rap-yhtyeestä TLC, jonka perustajajäseniin hän kuului vuonna 1991. Hän ehti esiintyä seuraavilla studioalbumeilla: * Ooooooohhh.... On the TLC Tip (1992) * CrazySexyCool (1994) * FanMail (1999) * 3D (2002) Kaikki näistä ovat yltäneet platinaan. Lopes esiintyi myös joillakin kappaleilla levyllä 3D, joka julkaistiin vasta hänen kuolemansa jälkeen. Lopesilla oli myös TLC:n ulkopuolista musiikkiuraa. Hän muun muassa esiintyi Spice Girlsistä tutuksi tulleen Melanie C:n ”Never Be the Same Again” -kappaleella sekä siitä julkaistulla musiikkivideolla. Single nousi listaykköseksi 35 maassa, ja se myös esitettiin Top of the Popsissa. Lopes työskenteli lukuisten rap-artistien kanssa, kuten 2Pac, Method Man, Pras ja Missy Elliott. Lopesin ensimmäinen ja ainoaksi jäänyt sooloalbumi Supernova ilmestyi vuonna 2001. Lisa Lopes sai surmansa auto-onnettomuudessa Hondurasissa huhtikuussa 2002. Mitsubishi Pajerossa oli turmahetkellä seitsemän matkustajaa, joista Lopes oli ainoa kuolonuhri. Hän syöksyi ulos auton ikkunasta kolarin seurauksena ja kuoli niskaan ja päähän saamiinsa vammoihin. Kaksi jäljelle jäänyttä TLC:n jäsentä tekivät Lopesin muistolle kappaleen ”Turntable”. Myös kappaleen ”Girl Talk” musiikkivideo on omistettu hänelle. == Lähteet == Luokka:Yhdysvaltalaiset hip hop -artistit Luokka:Liikenneonnettomuudessa kuolleet Luokka:Vuonna 1971 syntyneet Luokka:Vuonna 2002 kuolleet
Howard Gardner

Howard Gardner (s. 11. heinäkuuta 1943 Scranton, Pennsylvania, Yhdysvallat) on yhdysvaltalainen psykologi ja yleisen älykkyyden ja älykkyysosamäärän kriitikko. Gardner on kehittänyt moniälykkyysteorian, jossa älykkyyttä pidetään seitsemänä erilaisena itsenäisenä kykynä (1. kielellinen, 2. matemaattis-looginen, 3. musiikillinen, 4. avaruudellinen ja visuaalinen, 5. liikunnallinen, 6. intrapsyykkinen sekä 7. interpsyykkinen älykkyys), joihin kulttuuri vaikuttaa. Tärkeiksi nousevat ne kyvyt, jotka kulloisessakin kulttuurissa ovat tärkeitä ja hyödyllisiä. Myöhemmin Gardner lisäsi kyseiseen listaan vielä kahdeksannen älykkyyden lajin. Gardnerin juutalaiset vanhemmat pakenivat Saksasta 1938 Yhdysvaltoihin. Gardner aloitti opintonsa Harvard Collegessa 1961. Hän opiskeli historiaa, sosiologiaa ja psykologiaa sekä työskenteli opiskeluaikana kehityspsykologiaa tutkivan psykologi Erik H. Eriksonin kanssa. Hän sai jatko-opiskelustipendin Britanniaan London School of Economicsiin, jossa hän vietti vuoden. Hän on työskennellyt pääosan urastaan Harvardin yliopistossa Cambridgessa lähellä Bostonia Massachusettsin osavaltiossa vaikkakin on kiertänyt ja opettanut laajalti maailmalla. Teoksessaan Truth, Beauty, and Goodness Reframed (2011) Gardner käsittelee 2000-luvun keskustelukulttuuria, jonka rapistumisen syynä hän pitää postmodernismin ja internetin yhteisvaikutusta. Hänen mukaansa digitaaliset viestimet ovat muuttaneet ihmisten keskinäistä kanssakäymistä poistaessaan rajan ”naapurietiikan” ja ”roolietiikan” väliltä sekä luonut ”kaikki käy” -etiikan, jonka ainoa vastapooli on fanaattinen usko oman näkemyksen oikeutukseen.Penttilä, Risto E. J.: Miksi nettikeskustelu karkaa käsistä? Helsingin Sanomat 14.10.2011 s. D 6. ==Teokset== *Howard Gardner: Multiple intelligences: New horizons. New York, NY: Basic Books, 2006. * * *Howard Gardner: Frames of Mind: The theory of multiple intelligences. New York: Basic Books. Tenth Anniversary Edition with new introduction, New York: Basic Books, 2011 edition. * ==Lähteet== Luokka:Yhdysvaltalaiset psykologit Luokka:Vuonna 1943 syntyneet Luokka:Elävät henkilöt
David Blunkett

David Blunkett (s. 6. kesäkuuta 1947) on brittiläinen työväenpuolueen poliitikko. Hän on ollut maansa parlamentin jäsen Sheffield Brightsiden vaalipiirin edustajana vuodesta 1987. Blunkett on ollut syntymästään sokea. Hän kävi sokeiden kouluja ja sai myöhemmin opiskelupaikan Sheffieldin yliopistosta. Hänet valittiin vuonna 1970 Sheffieldin kaupunginvaltuustoon. Blunkett eteni poliittisella urallaan ja tuli vuoden 1987 vaaleilla valituksi parlamenttiin. Hänestä tuli Britannian historian ensimmäinen sokea ministeri vuonna 1997, jolloin hän nousi maansa opetusministeriksi. Blunkettilla on sittemmin ollut kaksi ministeriyttä, mutta hän on joutunut eroamaan kummastakin. Blunkettilla oli kolme poikaa vaimonsa kanssa, josta hän erosi 1990. Vuonna 2004 nousi kohu, kun Blunkett väitti olevansa Kimberly Quinnin 2-vuotiaan William-pojan isä. DNA-testi vahvisti väitteen. Quinnin toisen pojan Lorcanin isä ei kuitenkaan ollut Blunkett. Blunkett joutuu käyttämään opaskoiria, joita hänellä ovat "Ruby", "Teddy", "Offa", "Lucy" ja "Sadie". == Lähteet == Luokka:Yhdistyneen kuningaskunnan työväenpuolueen poliitikot Luokka:Yhdistyneen kuningaskunnan alahuoneen jäsenet Luokka:Yhdistyneen kuningaskunnan opetusministerit Luokka:Sokeat henkilöt Luokka:Vammaiset poliitikot Luokka:Vuonna 1947 syntyneet Luokka:Elävät henkilöt
Keuhkokuume eläimillä

Keuhkokuume eli pneumonia on keuhkokudoksen tulehdus. Keuhkokuume voi esiintyä ihmisen lisäksi kaikilla muillakin keuhkollisilla eläimillä, kuten nisäkkäillä, linnuilla ja matelijoilla. Keuhkokuumeen voi aiheuttaa bakteeri, virus, sieni tai parasiitti. Keuhkojen anatomia ja toiminta vaihtelee eläinlajista riippuen, joten keuhkokuume vaikuttaa eri lajeihin erilaisin tavoin. Keuhkokuumeen oireina voivat olla muun muassa kuume, nopea tai työläs hengitys, vuoto sieraimista ja vähentynyt aktiivisuus. Keuhkokuumeen aiheuttajamikrobit vaihtelevat myös hyvin paljon eläinlajista riippuen. Keuhkokuumeen diagnoosi tehdään oireiden, röntgenkuvan ja laboratoriokokeiden perusteella. Hoito riippuu taudin aiheuttajasta: esimerkiksi bakteerikeuhkokuume hoidetaan antibiooteilla. ==Klamydiakeuhkokuume== Klamydiakeuhkokuume on Chlamydia psittaci -bakteerin (tunnetaan myös nimellä Chlamydophila psittaci) aiheuttama tartuntatauti. Sitä esiintyy ympäri maailman muun muassa kissoilla, lampailla, hiirillä, vuohilla, varsoilla, possuilla ja vasikoilla. Oireina ovat yleensä kuume, hengitysvaikeudet, voimattomuus, kuiva yskä ja limaneritys sieraimista.Respiratory system, The Merck Veterinary Manual, Merck & co., Inc. 2006 Chlamydia psittaci voi siirtyä ihmiseen ja aiheuttaa zoonoottisen keuhkokuumeen. Tartunta saadaan yleensä kotieläiminä pidettävistä linnuista. ==Keuhkokuume hevosilla== Virusten aiheuttamat hengitystieinfektiot ovat hevosilla yleisiä. Tavallisimmat taudit ovat hevosinfluenssa, hevosen virusarteriitti ja hevosen herpesvirus 4:n (EHV-4) aiheuttama rinopneumoniitti. Oireina ovat kuume, limaneritys sieraimista, suurentuneet leuanalusimurauhaset, ruokahaluttomuus ja yskä. Muita taudinaiheuttajia hevosilla ovat EHV-2, reovirus, adenovirus ja hendravirus. Virusinfektio voi heikentää hevosen hengityselinten immuunipuolustusjärjestelmää ja altistaa bakteeri-infektioille. Bakteerikeuhkokuumeen aiheuttaja on useimmiten eläimen ylähengitysteissä asuva opportunistinen bakteeri, joista yleisimpiä ovat Streptococcus equi zooepidemicus, Actinobacillus equuli, Bordetella bronchiseptica, Escherichia coli, Pasteurella spp ja Pseudomonas aeruginosa. Streptococcus equi equi aiheuttaa hevosten pääntautia, joka voi ilmetä ilman aikaisempaa virusinfektiota. Varsoilla yleinen taudinaiheuttaja on Rhodococcus equi, joka aiheuttaa paiseista keuhkotulehdusta. Bakteerikeuhkokuumeen oireita ovat purulentin liman eritys sieraimista, sitkeä kuume ja normaalista poikkeavat hengitysäänet. ==Katso myös== *Keuhkokuume *Lintuinfluenssa *Hevosinfluenssa *Varsan paiseinen keuhkotulehdus *Pääntauti *Tuberkuloosi eläimissä ==Lähteet== Luokka:Eläinten tartuntataudit
Villi tusina

Villi tusina (Cheaper by the Dozen) on vuonna 2003 ensi-iltansa saanut amerikkalainen komediaelokuva, joka kertoo perheestä, jossa on kaksitoista lasta (seitsemän poikaa ja viisi tyttöä). Käsikirjoitus oli Craig Titleyn, Sam Harperin, Joel Cohenin ja Alec Sokolowin kirjoittama. Elokuvan nimi oli lainattu Frank Bunker Gilbrethin ja Lillian Moller Gilbrethin elämäkerrasta Cheaper by the Dozen (suom. Tusinoittain halvemmalla), mutta mikään muu kuin elokuvan nimi ja käsite 12-lapsisesta perheestä ei ollut kirjasta. Elokuvan on ohjannut Shawn Levy, joka auttoi tuottamaan elokuvan jatko-osan Villi tusina 2 (Cheaper by the Dozen 2). ==Rooleissa== == Arvioita == Turun Sanomien Päivi Valotien mielestä konservatiivisen komedian arvot ja ajatusmaailma ovat umpiluutuneita ja ”siirapilla sivelty elokuva heristelee perhearvojen puolesta pahemmin kuin [Suomen tuolloinen] pääministeri [Matti Vanhanen]”. == Lähteet == Luokka:Yhdysvaltalaiset komediaelokuvat Luokka:Shawn Levyn ohjaamat elokuvat Luokka:Vuoden 2003 yhdysvaltalaiset elokuvat
Keski-Reinin laakson yläosa

Keski-Reinin laakson yläosa () on Saksassa sijaitseva Reinin osa Bingenistä Koblenziin. Tällä osuudella Rein kulkee läpi rotkolaakson, joka on muodostunut eroosion vaikutuksesta. Rotko on syvimmillään noin 130-metrinen. Keski-Reinin laakson yläosa on ollut Unescon maailmanperintöluettelossa vuodesta 2002. Tällä 65 kilometrin matkalla on linnoja ja linnoituksia sekä monia viinintuotannon ympärille kehittyneitä kaupunkeja. == Lähteet == ==Aiheesta muualla== Luokka:Saksan maantiede Luokka:Unescon maailmanperintökohteet Saksassa
Arena football

Arena football on Jim FosterinImprovisation Lies at the Heart of Arena Football NyTimes.com. Viitattu 27.7. 2011. keksimä urheilulaji. Foster oli United States Football Leaguen ja National Football Leaguen entinen johtaja. Otettuaan osaa sisäjalkapallo-otteluun vuonna 1981 Madison Square Gardenilla, hän kehitti lajin perussäännöt. Seuraavien viiden vuoden aikana hän jatkoi sääntöjen kehittämistä, kunnes vuonna 1987 hän perusti Arena Football League -liigan. Tästä irtautui alasarja af2 vuonna 2000. Lisäksi myös muut henkilöt ovat aloittaneet omia sisäjalkapalloliigojaan, mutta nämä eivät teknisesti ole arena football -yhteneviä, koska sääntöjen patentti (erityisesti kimmokeverkkojen ) on kuulunut vuodesta 1990 lähtien Fosterille (patentti on itse asiassa Gridiron Enterprisesin omistuksessa). ==Pelin säännöt== Arena football on hyvin samankaltainen kuin amerikkalainen jalkapallo. Ainoa tärkeä ero National Football Leaguen asettamiin sääntöihin on eroteltu tarkemmin englanninkielisen Wikipedian artikkelissa. Lisäksi eroja ovat kentän pienempi koko sekä pelin ja pisteiden keruun nopeuttamisen parannus. ===Kenttä=== Arena football on pelkästään sisäpeli, ja kenttä on usein suunniteltu joko koripallolle tai jääkiekolle. Kokonaiskentän pituus on 85 jaardia (sama kuin standardi NHL jääkiekkokenttä). Pelikenttä on 50 jaardia pitkä sisältäen 8 jaardia pitkät päätyosiot. Riippuen pelikentän muodosta voivat päädyt olla joko suorat (koripallo) tai kaarevat (jääkiekko). Kentän seinustat on vahvasti paneloitu pehmusteilla, jotka jääkiekkoareenalla on asennettu kaukalon seinustan päälle. ==Lähteet== ==Aiheesta muualla== *Arena Football League -sarjan kotisivut *AF2 -liigan kotisivut *Arena Football Network *FUIFA - Finnish University Indoor Football Association Luokka:Amerikkalainen jalkapallo
Mikael Krogerus

Kaarlo Olavi Mikael Krogerus (s. 9. maaliskuuta 1944 Helsinki) toimi 1. joulukuuta 2007 alkaen huhtikuun 2012 loppuun asti Itä-Suomen hovioikeuden presidenttinä. Krogeruksen isä oli Pielisensuun seurakunnan kirkkoherra Olavi Krogerus. Krogerus kirjoitti ylioppilaaksi Joensuun lyseosta 1961 ja valmistui oikeustieteen kandidaatiksi 1968 Helsingin yliopistosta. Hän toimi Itä-Suomen hovioikeudessa ensin esittelijänä 1971–1978 ja sittemmin hovioikeudenneuvoksena 1979–1996. Krogerus nimitettiin korkeimman oikeuden jäseneksi 1. tammikuuta 1997. Hän toimi korkeimman oikeuden oikeusneuvoksena vuoden 2007 marraskuun loppuun asti. Krogerus on toiminut kirkkohallituksen maallikkojäsenenä 1986–1996 ja varapuheenjohtajana 1996–2000.Suomen Lakimiehet 2003, sivu 477. ==Lähteet== * kko.fi, Mikael Krogerus === Viitteet === Luokka:Korkeimman oikeuden jäsenet Luokka:Suomen hovioikeuksien presidentit Luokka:Vuonna 1944 syntyneet Luokka:Elävät henkilöt
Saksan demokraattisen tasavallan jalkapallomaajoukkue

Saksan demokraattisen tasavallan jalkapallomaajoukkue edusti Saksan demokraattista tasavaltaa (DDR) miesten jalkapallo-otteluissa ja -turnauksissa. Joukkueen ensimmäinen maaottelu käytiin 21. syyskuuta 1952 Varsovassa. Siellä Puola voitti vieraansa maalein 3–0. Joukkueen suurinumeroisin voitto 1–12 tuli Sri Lankaa vastaan Colombossa 12. tammikuuta 1964. Joukkue ei koskaan hävinnyt yli kolmella maalilla. DDR:n joukkue selviytyi kerran maailmanmestaruusturnaukseen Romanian, Suomen ja Albanian karsintalohkosta. Saksan liittotasavallassa 1974 pelatun turnauksen alkulohkossa olivat vastassa Australia, jonka DDR voitti 2–0, Chile, jota vastaan peli päättyi tasan 1–1, ja viimeisenä isäntämaa Saksan liittotasavalta, jonka DDR voitti 1–0 Jürgen Sparwasserin maalilla. Alkulohkon voiton jälkeen joukkue hävisi jatkolohkossa Brasilialle ja Alankomaille sekä pelasi tasan Argentiinan kanssa jääden lohkon viimeiseksi. Alankomaat ja Saksan liittotasavalta selviytyivät loppuotteluun, jossa Saksan liittotasavalta voitti maailmanmestaruuden. DDR:n joukkueen toinen suuri saavutus oli olympiavoitto Montrealin kisoissa 1976, jossa joukkue voitti finaalissa Puolan maalein 3–1. Se saavutti myös hopeaa Moskovassa 1980 ja pronssia Münchenissä 1972. Tokion kisoissa 1964 maan jalkapalloilijat saavuttivat lisäksi pronssimitalit edustaessaan yhdistynyttä Saksan joukkuetta voitettuaan ensin edustusoikeuden karsintaotteluissa liittotasavallan amatöörimaajoukkuetta vastaan, DDR:n A-maajoukkueen pelaajat eivät kuitenkaan saaneet osallistua. == Katso myös == *Luettelo Saksan demokraattisen tasavallan maajoukkueessa A-maaotteluita pelanneista jalkapalloilijoista == Lähteet == Luokka:Entiset jalkapallomaajoukkueet Luokka:Saksan demokraattisen tasavallan jalkapallo
Artur Jorge

Artur Jorge Braga Melo Texeira, tunnetaan nimellä Artur Jorge (13. helmikuuta 1946 Porto – 22. helmikuuta 2024), oli portugalilainen jalkapallovalmentaja ja jalkapalloilija. ==Ura pelaajana== Jorge aloitti peliuransa FC Portossa josta siirtyi 1965 Academica de Coimbran joukkueeseen. Uransa parhaimmat vuodet Jorge pelasi SL Benficassa, jota edusti vuosina 1968–75. Tuona aikana Jorge voitti kahdesti Portugalin liigan maalikuninkuuden sekä yhteensä viisi liigamestaruutta. Hänen uransa päättyi jalan murtumiseen 1977. ===Meriitit pelaajana=== * Portugalin mestaruus (5): 1969, 1971, 1972, 1973, 1975 * Portugalin cup-mestaruus (3): 1969, 1970, 1972 * Portugalin liigan paras maalintekijä: 1971, 1972 ==Ura valmentajana== Peliuransa jälkeen Artur Jorge on toiminut valmentana ja tehnyt värikkään uran jalkapallon parissa. Hän opiskeli valmentajaksi Leipzigissa, DDR:ssä. Hänen uransa lähti lentoon FC Porton päävalmentajana vuosina 1984–87 liigamestaruuksien, cupvoittojen ja Euroopan Cupin voiton myötä. Hän valmensi välillä Ranskassa Racing Club de Paris'ta sekä myös hetken Portugalin maajoukkuetta ennen paluutaan Portoon 1989. Jälleen tuloksena Portossa oli liigamestaruus. 1991–1994 Jorge valmensi Paris Saint-Germainia menestyksekkäästi Ranskan kentillä, joukkue voitti liigan ja cupin. PSG:n huippuvuosien jälkeen Jorgen ura on ollut laskusuuntainen, hän toimi mm. maajoukkuevalmentajana Sveitsissä ja Portugalissa sekä palasi takaisin PSG:hen ennen siirtymistään Saudi-Arabiaan. Al Hilalin peräsimessä hän voitti Saudi-Arabian mestaruuden. Jorge valmensi puolisen vuotta myös Venäjällä ja luotsasi PFK TsSKA Moskovan supercupin voittoon. Maaliskuussa 2006 Jorge sai potkut Kaerunin maajoukkueen päävalmentajan tehtävistä maan karsiuduttua Saksan MM-kisoista. Lokakuusta 2006 lähtien Jorge on valmentanut Ranskan Ligue 2:dessa pelaavaa Créteiliä. Jorgen johdolla seura putosi Ligue 2:desta Nationaliin kauden 2006–07 päätteeksi ja portugalilaisvalmentaja sai potkut seurasta. Joulukuussa 2007 Jorge neuvotteli Iranin maajoukkueen päävalmentajan tehtävistä, muttei tullut valituksi , koska helmikuussa 2008 espanjalainen Javier Clemente nimettiin Iranin uudeksi käskyttäjäksi. Clemente Iranin futismaajoukkueen valmentajaksi ===Meriitit valmentajana=== * Portugalin mestaruus (3): 1985, 1986, 1990 * Portugalin Supercupin voitto: 1984, 1986 * Euroopan cupin voitto: 1987 * Portugalin cupin voitto: 1991 * Ranskan mestaruus: 1994 * Coupe de Francen voitto: 1993 * Saudi-Arabian mestaruus: 2002 * venäjän Supercupin voitto: 2004 == Lähteet == Luokka:Portugalilaiset jalkapalloilijat Luokka:Portugalilaiset jalkapallovalmentajat Luokka:Vuonna 1946 syntyneet Luokka:Vuonna 2024 kuolleet
Himejin linna

Himejin linna () on historiallinen linna Himejissä, Hyōgon prefektuurissa, Japanissa. Himeyaman kukkulalla Kōben lähistölläMaailman kiehtovimmat paikat, Milleron jne. sijaitseva linna on Japanin parhaiten 1600-luvulta säilynyt linnoitus. Himejin linna käsittää yhteensä 83 rakennusta ja sen puuseinät on maalattu laastilla valkoisiksi. Valkoisten seiniensä vuoksi Himejin linnaa kutsutaan myös "Valkoisen haikaran linnaksi". Himejin linna on eräs Japanin kuuluisimmista linnoista. Se liitettiin Unescon maailmanperintöluetteloon joulukuussa 1993 ja on yksi Japanin kansallisaarteista. == Historiaa == Ensimmäinen Himejin linnan paikalla sijainnut rakennus oli Akamatsu Norimuran vuonna 1333 rakennuttama linnake. Myöhemmin Toyotomi Hideyoshi tuhotutti linnakkeen ja rakennutti paikalle kolmekerroksisen linnan, joka valmistui vuonna 1581. Nykyinen Himejin linna on peräisin 1600-luvun alusta, jolloin Ikeda Terumasa uudelleenrakennutti sen. Rakentaminen aloitettiin vuonna 1601 ja saatiin päätökseen yli kahdeksan vuotta myöhemmin 1609. == Arkkitehtuuri == Yksi Himejin linnan tärkeimmistä puolustusmekanismeista ovat sen huolellisesti suunnitellut linnapihat, portit ja muurit. Niiden labyrinttimaisen asettelun tarkoitus oli pakottaa linnaan hyökkäävä vihollinen kiertämään linnoitusta spiraalin muotoisessa kehässä pyrkiessään kohti linnan keskustaa. Tiettyä reittiä kulkeva hyökkääjä pysyi koko ajan puolustajien jatkuvan tarkkailun ja jousitulen kohteena. Tämän lisäksi matkan varrelle oli rakennettu useita hämääviä umpikujia ja risteyksiä. Linnan nykyinen versio ei kuitenkaan ole joutunut tämäntapaisen hyökkäyksen kohteeksi, joten menetelmän toimivuutta ei ole todettu käytännössä. == Maailmanperintökohde == Himejin linna nimettiin Unescon maailmanperintökohteeksi vuonna 1993 kriteereillä I ja IV. Maailmanperintöluetteloon liitetty alue on kooltaan 107 hehtaaria ja sitä ympäröi 143 hehtaarin suojavyöhyke. == Lähteet == * * * Tiedosto:Himeji- Castle-Painting-Early-Meiji-Period.png Tiedosto:Himeji castle-hishi-no-mon.jpg Tiedosto:Himejijo Kangetsukai Oct09 198.JPG Tiedosto:Himeji Castle No09 152.jpg Tiedosto:Himeji Castle No09 128.jpg Tiedosto:Himeji Castle with cherry blossoms from Himeji Zoo.jpg === Viitteet === == Aiheesta muualla == * Wikivoyage: Himeji castle * Himejin linna Unescon sivuilla Luokka:Japanin linnat Luokka:Unescon maailmanperintökohteet Japanissa Luokka:Himeji Luokka:Seulonnan keskeiset artikkelit
Project Gotham Racing 3

Project Gotham Racing 3 (lyhyesti PGR3) on Bizarre Creationsin kehittämä ja Microsoftin julkaisema ajopeli. Peli on julkaistu Xbox 360 -konsolille vuonna konsolin julkaisun yhteydessä. == Pelaaminen == Project Gotham Racing 3 on arcadepainotteinen autopeli, joka eroaa muista autopeleistä sillä, että sen lisäksi että pitää ajaa nopeasti, vaaditaan myös tyyliä. Tyylikkäästi ajamalla saa kerättyä Kudos-pisteitä, joita kerätään pelin uratilassa esimerkiksi avaamaan joitain autoja. Jotkin kilpailut ovat myös omistettu täysin Kudoksen keräämiselle. Pelissä on uutena ominaisuutena päävalikon kohdalla Gotham TV joka mahdollistaa muiden pelaajien tai kavereiden ajon katsomisen Xbox Livessä. Myös Playtime Kansio on lisätty päävalikkoon joka sisältää mm. Route Creator kohdan, jonka avulla voi tehdä omia ratoja ja ajaa niitä myöhemmin Xbox Live kisoissa,jaetulla ruudulla tai linkkikaapelin avulla. Pelin uratilan alussa saa 80000 ”krediittiä” käyttöönsä joilla ostetaan autoja. Autot on jaettu eri luokkiin: A,B,C,D ja E luokat. A-luokkaan kuuluvat mm: Ferrari F50 GT ja McLaren F1 GT jotka ovat pelin nopeimmat autot ja maksavatkin uratilassa yli miljoona krediittiä. E-luokassa ovat huonoimmat (mutta silti nopeat) autot, joilla pääsee ajamaan pelin alussa. Uratilaa pelatessa True Skill sijoitus paranee, jonka avulla Xbox Live etsii itselleen sopivimman vastustajan. == Kehitys == Kehittäjät ovat sanoneet ajan loppuneen kesken pelin saamisessa valmiiksi Xbox 360 -konsolin julkaisuun mennessä ja tämä näkyy muun muassa uramoodin loppupuolen helppoudessa saada mitaleita. == Vastaanotto == Peli on saanut IGN:n arvostelussa arvosanaksi 8.8/10. == Lähteet == == Aiheesta muualla == * * Luokka:Vuoden 2005 videopelit Luokka:Xbox 360 -pelit Luokka:Project Gotham Racing
Émile Allais

Émile Allais (25. helmikuuta 1912 Megève – 17. lokakuuta 2012 Sallanches, Ranska) oli ranskalainen alppihiihtäjä, olympiamitalisti ja maailmanmestari. Allais voitti kolme kultamitalia vuoden 1937 maailmanmestaruuskilpailuissa ja vielä seuraavana vuonna yhden kullan lisää alppiyhdistetyssä. Olympialaisissa 1936 Allais saavutti pronssia alppiyhdistetyssä. Allais kuoli Sallanches'ssa 17. lokakuuta 2012, satavuotiaana. == Lähteet == * "Allais, aged 94, skis on" from The Age, February 18, 2006 * * Émile Allais Bio, Stats and Results Olympics at Sports-Reference.com === Viitteet === Luokka:Ranskalaiset alppihiihtäjät Luokka:Ranskalaiset olympiamitalistit Luokka:Yli satavuotiaiksi eläneet ranskalaiset Luokka:Vuonna 1912 syntyneet Luokka:Vuonna 2012 kuolleet
ADD

ADD voi tarkoittaa seuraavia asioita: * ADD, attention deficit disorder, tarkkaavaisuushäiriön muoto, johon ei liity hyperaktiivisuutta * ADD, assembly-ohjelmointikielen komento, joka laskee yhteen kahden muistipaikan sisällön * ADD, CD-levyllä oleva tunnus, joka kertoo CD:n olevan nauhoitettu analogisesti ja miksattu/editoitu sekä masteroitu digitaalisesti * ADD, Assemblées de Dieu de France, ranskalainen helluntailainen kirkkokunta * ADD, Automated Dose Dispensing, automaattinen koneellinen lääkejakelu * ADD Aviatsija dalnego deistvija, Neuvostoliiton kaukotoimintailmajoukot. Luokka:Seulonnan keskeiset artikkelit
Grigori Savonenkov

Grigori Mihailovitš Savonenkov (17. maaliskuuta 1898 – 4. helmikuuta 1975) oli neuvostoliittolainen kenraaliluutnantti ja poliitikko. Hän oli Andrei Ždanovin sotakumppani Leningradin piirityksen ajoilta, jolloin hän oli Leningradin rintaman huoltokomentaja. Sittemmin hän toimi Ždanovin sijaisena ja lähimpänä miehenä eli varapuheenjohtajana liittoutuneiden valvontakomissiossa. Savonenkov poistui Suomesta valvontakomission viimeisten osien mukana syyskuussa 1947, mutta palasi takaisin lähettiläänä tammikuussa 1948. Poikkeuksellisesti NKP:n politbyroo oli päättänyt säilyttää Savonenkovin sotilasviran, joten hän sai esiintyä asemamaassaan huomiota herättävästi asepuvussa. Savonenkoville annettiin tehtäväksi varmistaa Suomen lähentyminen Neuvostoliittoon, samalla kun hänen piti tukea SKDL:n aseman vahvistumista suomalaisessa politiikassa. Virkakautensa aluksi Savonenkov kutsui Paasikiven vierailulle Neuvostoliittoon keskustelemaan maiden suhteiden parantamisesta. Paasikivi kieltäytyi vedoten terveydentilaansa ja siihen, ettei hän voinut sopia mitään ilman eduskunnan ja hallituksen suostumusta. Helmikuussa 1948 lähettiläs toimitti Paasikivelle Stalinin kirjeen, jossa tämä esitti YYA- sopimuksen solmimista maiden välille. Savonenkovin linja Suomea kohtaan oli jonkin verran tiukempi kuin Moskovan ulkoministeriön, joka usein hylkäsi Savonenkovin aloitteita ja antoi hänelle ohjeet olla sekaantumatta Suomen sisäisiin asioihin. Lähettilään vaihto maaliskuussa 1951 tuli yllätyksenä suomalaisille, ja ennen lähtöään Helsingistä Savonenkoville järjestettiin pikaisesti Suomen Leijonan suurristi. == Lähteet == Luokka:Neuvostoliittolaiset kenraalit Luokka:Neuvostoliittolaiset diplomaatit Luokka:Vuonna 1898 syntyneet Luokka:Vuonna 1975 kuolleet
13\. soturi

13\. soturi on vuonna 1999 ensi-iltansa saanut toimintaelokuva, joka perustuu Michael Crichtonin romaaniin Eaters of the Dead. Sen on ohjannut John McTiernan sekä anonyymisti Crichton, pääosanesittäjinä Antonio Banderas ja Vladimir Kulich. 13. soturi oli taloudellisessa mielessä pettymys, tuottaen maailmanlaajuisesti vain 61 miljoonaa dollaria . ==Näyttelijät== ==Lähteet == Luokka:Vuoden 1999 yhdysvaltalaiset elokuvat Luokka:Yhdysvaltalaiset toimintaelokuvat Luokka:John McTiernanin ohjaamat elokuvat Luokka:Michael Crichtonin teoksiin perustuvat elokuvat Luokka:Yhdysvaltalaiset fantasiaseikkailuelokuvat
Ken Anderson (showpainija)

thumb|Ken Anderson Tribecan elokuvajuhlilla 2012. Kenneth ”Ken” Anderson (s. 6. maaliskuuta 1976)Mr. Anderson Wrestlingdata-sivustollaViitattu 22.7.2024 on yhdysvaltalainen showpainija, joka painii tällä hetkellä TNA:ssa. Hän on kaksinkertainen TNA World Heavyweight Champion. Anderson tunnetaan parhaiten ajastaan WWE:ssä, olloin hän paini kehänimellä Mr. Kennedy.Mr. Kennedy releasedViitattu 22.7.2024 Painin ohella Anderson on myös näytellyt elokuvassa Vihollisen keskellä: Kolumbia. ==Lähteet== == Aiheesta muualla == Luokka:Yhdysvaltalaiset showpainijat Luokka:Vuonna 1976 syntyneet Luokka:Elävät henkilöt
Tuulenpesä

Tuulenpesällä voidaan tarkoittaa seuraavia: *Tuulenpesä, Joni Skiftesvikin romaani *Tuulenpesä, lehtipuiden oksien epänormaalin haaroittumisen seurauksena muodostuneet tiheät oksarykelmät *Tuulenpesä, havupuissa tavattavia somaattisessa solussa tapahtuneesta mutaatiosta johtuvia epämuodostumia (esimerkiksi pallolatvakuusi)
Francis De Taddeo

Francis De Taddeo (s. 19. joulukuuta 1957 Briey, Lorraine, Ranska) on ranskalainen jalkapallovalmentaja. ==Ura== Hän on valmentanut FC Metzin organisaatiossa 1996–2006. Kauden 2006 päätteeksi hänestä tuli seuran päävalmentaja. De Taddeon johdolla FC Metz voitti Ranskan Ligue 2:den mestaruuden 2007 ja nousi Ligue 1:ee´n. Ligue 1:den vauhti osoittautui liian kovaksi De Taddeon valmentajmalle FC Metzille ja hän sai potkut 23. joulukuuta 2007. Metz oli sarjajumbona voitettuaan vain yhden 19 pelatusta ottelusta. Kesällä 2012 De Taddeo palasi valmennustehtäviin Nationaliin pudonneen Amiensin päävalmentajana. Francis DE TADDEO nouvel entraineur de l’Amiens SC De Taddeon johdolla seura sijoittui kaudella 2012/13 kahdeksanneksi, eikä näin onnistunut palaaman takaisin Ligue 2:een. Kehnosti alkanut kausi 2013/14 johti De Taddeon potkuihin syyskuussa 2013. Francis de Taddéo n'est plus l'entraîneur de l'Amiens SC Toukokuussa 2015 SM Caen palkkasi De Taddeon kolmivuotisella sopimuksella valmennuskeskukseensa. Francis De Taddeo rejoint Caen ==Lähteet== De Taddeo, Francis De Taddeo, Francis De Taddeo, Francis
Vesalan koulu

Vesalan koulu voi tarkoittaa seuraavia oppilaitoksia: * Vesalan koulu, oppilaitos Oulun Vesalassa * Vesalan peruskoulu, oppilaitos Helsingin Kontulassa * Vesalan ala-aste, entinen oppilaitos Helsingin Kontulassa * Vesalan yläaste, entinen oppilaitos Helsingin Kontulassa * Vesalan lukio, entinen oppilaitos Helsingin Kontulassa
Vaarallinen tehtävä II

Vaarallinen tehtävä II (lyhennettynä M:i-II) () on John Woon ohjaama toimintaelokuva vuodelta 2000. Pääosissa näyttelevät muun muassa Tom Cruise ja Dougray Scott. Cruise oli myös elokuvan tuottaja Paula Wagnerin kanssa. Elokuva on jatkoa Brian De Palman elokuvalle Vaarallinen tehtävä (1996) ja osa elokuvasarjaa. Elokuva oli vuoden 2000 tuottoisin elokuva, ja se on kaikkien aikojen toiseksi parhaiten menestynyt televisiosarjaan perustuva elokuva. ==Juoni== Tällä kertaa IMF:n agentin Ethan Huntin (Cruise) ja hänen ryhmänsä tehtävänä on estää tappavan viruksen leviäminen. ==Musiikki== Elokuvassa kuullaan Metallica-yhtyeen kappale ”I Disappear”. Myös Limp Bizkit teki tähän elokuvaan version elokuvan tunnusmusiikista ja MTV-videon. ==Näyttelijät== ==Lähteet== Luokka:Vaarallinen tehtävä -elokuvat Luokka:Vuoden 2000 yhdysvaltalaiset elokuvat Luokka:John Woon ohjaamat elokuvat
Gaston Thorn

Gaston Egmond Thorn (3. syyskuuta 1928 Luxemburg – 26. elokuuta 2007 Luxemburg) oli luxemburgilainen poliitikko. Hän oli Euroopan komission puheenjohtaja 1981–1985 ja Luxemburgin pääministeri vuosina 1974–1979. Thorn toimi toisen maailmansodan aikana vastarintaliikkeessa ollessaan vielä koulussa ja vietti muutamia kuukausia vankilassa. Sodan jälkeen hän opiskeli Montpellier’ssa, Lausannessa ja Pariisissa ja harjoitti asianajajan ammattia, kunnes lähti politiikkaan 1959 Demokraattisen puolueen edustajana. Hän oli puolueen johtajana vuodesta 1961. Thorn oli maansa ulkoministeri ja kauppaministeri 1969–1980, pääministeri 1974–1979 ja talousministeri 1977–1980. Hän oli Euroopan parlamentin jäsen 1959–1969 ja YK:n yleiskokouksen puheenjohtaja 1975–1976. Thornista tuli Luxemburgin pääministeri vuonna 1974. Hän oli sodanjälkeisen Luxemburgin ensimmäinen pääministeri, joka ei edustanut Kristillissosiaalista kansanpuoluetta. Thornin hallitus koostui Demokraattisen puolueen lisäksi sosialisteista. Hallitus toteutti merkittäviä uudistuksia: kuolemanrangaistus lakkautettiin, abortti laillistettiin ja avioeron hakemista helpotettiin luopumalla syyllisen etsimisestä. Vuonna 1980 Thorn valittiin Euroopan yhteisöjen komission johtoon. Häntä pidettiin Ranskan presidentti Valéry Giscard d'Estaingin ja Ranskan etujen tukijana. Komissio kävi tuolloin valtakamppailua parlamentin kanssa ja laajensi vaikutusvaltaansa kansallisten hallitusten kustannuksella. Myöhemmin Thorn toimi Luxemburgin suurimman media- alan yrityksen ja Banque Internationale de Luxembourgin johdossa. Hän toimi myös Eurooppa-liikkeen ja Liberal Internationalin puheenjohtajana ja trilateraalikomissiossa. == Lähteet == ==Aiheesta muualla== *YLE: EU-komission ex-puheenjohtaja Gaston Thorn on kuollut Luokka:Euroopan komission puheenjohtajat Luokka:Eurooppa-neuvoston puheenjohtajat Luokka:Luxemburgilaiset EU-komissaarit Luokka:Luxemburgilaiset europarlamentaarikot Luokka:Luxemburgin pääministerit Luokka:Vuonna 1928 syntyneet Luokka:Vuonna 2007 kuolleet
Franck Dumas

Franck Dumas (s. 9. tammikuuta 1968 Bayeux) on ranskalainen jalkapallovalmentaja ja entinen pelaaja. Kesäkuusta 2019 lähtien hän on toiminut CA Bordj Bou Arreridjin päävalmentajana. ==Ura pelaajana== Dumas aloitti uransa SM Caenissa 1988 debytoiden AS Cannes'ta vastaan pelatussa ottelussa. AS Monacon paidassa Dumas voitti Ranskan mestaruuden 1997. * Ranskan mestaruus: 1997 ==Ura valmentajana== Dumas'n valmennusura on alkanut SM Caenissa keväällä 2005. Yhdessä kokeneen Patrick Parizon'n johdatti Caenin Ligue 1:een kauden 2006–07 päätteeksi. Pääsarjataival kesti Caenin osalta kaksi kautta ja keväällä 2009 seura putosi takaisin Ligue 2:een. Seurajohdon luottamus Dumas'n taitoihin kuitenkin säilyi ja hän jatkaa tehtävässään. Parizon'n paikan apuvalmentajana otti kesällä 2009 Patrice Garande. Dumas'n luotsaaman Caenin visiitti Ligue 2:ssa jäi lyhyeksi, sillä seura varmisti keväällä 2010 nousunsa takaisin pääsarjaan viisi kierrosta ennen loppua. Caen back in the big time Caen pelasi loppuun asti tyylikkäästi ja päätti kautensa 1–3 voittoon FC Nantes Atlantiquestä ja pääsi juhlimaan Ligue 2:n voittoa. Week 38 - Season 2009/2010 Dumas'n valmentajauran toinen pääsarjajakso Caenin peräsimessä kesti kaksi kautta. Kausi 2010/11 alkoi loistavasti Caenin kaadettua heti alussa mestaruutta puolustaneen Olympique de Marseillen. Lopulta joukkue hyytyi sijalle 15, mutta säilytti kuitenkin sarjapaikkansa. Kausi 2011/12 oli Caenille vaikeampi ja tiukasta taistelusta huolimatta kohtalona oli putoaminen liigasta pisteen erolla viimeisenä säilyneeseen FC Lorientiin. Kauden jälkeen Dumas jätti tehtävänsä. Dumas n'est plus l'entraîneur Helmikuussa 2013 Dumas'sta tuli Ligue 2:ssa pelaavan AC Arles'n päävalmentaja. Dumas manager d'Arles-Avignon Dumas luotsasi seuran kauden päätteeksi sarjassa sijalle 11. Kaudella 2013/14 Arles juuttui sarjan keskikastiin ja sijoittui lopulta kolmanneksitoista. Kauden jälkeen Dumas jätti tehtävänsä päävalmentajana ja siirtyi seuran urheilutoimenjohtajaksi. Foot - ACA : Irlès aux commandes pour la reprise Syksyllä 2014 Dumas jätti tehtävänsä Arles'ssa.Franck Dumas quitte l'AC Arles-Avignon Syyskuusta 2014 hänestä tuli marokkolaisseura Maghreb Fès'n päävalmentaja.Franck Dumas au Maroc Hän sai kuitenkin lopetti seurassa jo joulukuun lopussa 2014.Rachid Taoussi reprend les rênes du MAS Lokakuussa 2017 Dumas jatkoi uraansa Päiväntasaajan Guinean päävalmentajana.GUINÉE ÉQUATORIALE : DÉBUTS VICTORIEUX POUR FRANCK DUMAS Kesäkuussa 2018 Dumas jätti maajoukkuevalmentajan tehtävät ja siirtyi algerialaisen JS Kabylien päävalmentajaksi.Mellal : «Franck Dumas est le nouvel entraîneur de la JSK» Dumas luotsasi Kabylien toiseksi Algerian liigassa. Hän jätti seuran kauden 2018/19 jälkeen.Dumas, c’est fini ! Pian Kabyliestä lähtönsä jälkeen Dumas allekirjoitti sopimuksen algerialaisen CA Bordj Bou Arreridjin kanssa.CA Bordj Bou Arreridj : Franck Dumas pour succéder à Bilel Dziri ===Meriitti valmentajana=== * Ligue 2: 2010 **Hopeaa: 2007 ==Lähteet== ==Aiheesta muualla== * Profile Luokka:Ranskalaiset jalkapallovalmentajat Luokka:Ranskalaiset jalkapalloilijat Luokka:Vuonna 1968 syntyneet Luokka:Elävät henkilöt
Domingo Nieto

Domingo Nieto (1803 – 17. helmikuuta 1844) oli perulainen sotilas ja poliitikko, josta tuli Perun presidentti vuonna 1843. Nieto syntyi Limassa. Hän oli Ramón Castillan puolella vallankaappauksessa, jossa syrjäytettiin Manuel Ignacio de Vivanco. Tämän ansiosta hän sai presidentin viran, jossa toimi kuolemaansa asti vuoteen 1844. Castilla seurasi häntä virassa. == Lähteet == Luokka:Perun presidentit Luokka:Vuonna 1803 syntyneet Luokka:Vuonna 1844 kuolleet
Vesalan koulu (Oulu)

Vesalan koulu on Vesalan kaupunginosassa Ylikiimingissä Oulussa sijaitseva vajaan kahdensadan oppilaan (lukuvuosi 2014–2015) peruskoulun 0.—6. luokka- asteiden oppilaitos, joka sijaitsee vuonna 2010 valmistuneessa Vesalan monitoimitalossa (osoite Valpastie 16, 91300 Ylikiiminki). Koulun henkilökunnan lukumäärä on 14. Talossa on myös päiväkoti, kaiken kaikkiaan siellä on lähes 240 lasta ja yli 20 työntekijää, samoin kuin kolmannen sektorin toimintaa mukaan lukien nuorisotoimi, seurakunta, 4H-kerho, Oulu- opisto ja paikallinen kyläyhdistys. Koulun rehtori on Olavi Ala-Aho ja vararehtori Perttu Hämäläinen. Heidän lisäkseen koulussa työskentelee seitsemän luokanopettajaa, esikoulunopettaja ja kuusi muuta henkilökunnan jäsentä.Oulun kaupunki: Vesalan koulun esittely Koulu perustettiin jo 1920-luvulla ja oli siitä erikoinen, että se toimi aluksi vuorotellen Karahkan koulun kanssa. Vuoden 1931 opetussuunnitelman mukaan koulua pidettiin syyslukukaudella Karahkassa ja kevätlukukaudella Vesalassa. ==Lähteet== ==Aiheesta muualla== * Vesalan monitoimitalon rakennusurakka (Viitattu 12.6.2016) Luokka:Oulun peruskoulut Koulu
Iris (mytologia)

Iris () oli kreikkalaisessa mytologiassa Okeanoksen tyttärentytär ja sateenkaaren jumalatar. Castren & Pietilä-Castren 2000, s. 234 Iris oli myös jumalten viestinviejä. Niin kuin sateenkaari yhdistää maan ja taivaan, Iris yhdisti ihmiset ja jumalat. Hän matkusti tuulen nopeudella maailman rajalta toiselle ja meren syvyyteen ja alamaailmaan. Iris oli Heran, jumalten kuningattaren, henkilökohtainen viestinviejä. Hän oli Heran välikäsi Olympos- vuorelta kuolevaisten maailmaan. Iris kuvataan niin sateenkaarena kuin nuorena neitsyenä siivet olkapäillään. Klassisessa taiteessa Iris-kuvauksiin liittyvät usein siivet, caduceus-sauva ja maljakko, kannu tai uurna, jossa on Styksin, manalan joen, vettä. Hesiodoksen Jumalten synnyn mukaan Iris on Thaumaksen ja meren nymfi Elektran (yksi okeanideista) tytär. Hänen sisariaan ovat harpyijat. Iris on naimisissa Zefyroksen, länsituulen jumalan, kanssa. Heidän poikansa on Pothos. == Katso myös == * Iiris == Lähteet == * === Viitteet === Luokka:Kreikkalainen mytologia Luokka:Antiikin Kreikan jumalattaret
Toimisto

Toimisto on huone tai muu alue, jossa ihmiset työskentelevät. Toimisto on arkkitehtuurinen ja suunnitelmallinen ilmiö, joka esiintyy useassa muodossa. Se voi olla pieni työpenkki tai nurkkaus myyntikojun nurkassa tai useita kerroksia käsittävä osio rakennuksessa tai kokonainen rakennuskokonaisuus. Nykyään toimistolla tarkoitetaan tiloja, joissa toimistotyöntekijät työskentelevät. Toimiston eri tilankäyttömahdollisuuksia ovat mm. avokonttori, koppikonttori ja monitilatoimisto.Helsingin Sanomat: "Tutkimus: Avokonttorin haitat selvästi hyötyjä suuremmat". Julkaistu: 22.1.2014 Viitattu: 23.1.2014 == Katso myös == * Työpaikka * Maisemakonttori * Avokonttori == Lähteet == == Aiheesta muualla == Luokka:Työtilat Luokka:Toimistotyö
Oho, sanoi Eemeli

Oho, sanoi Eemeli on suomalainen komediaelokuva vuodelta 1960. Musiikilla höystetyn komedian on ohjannut Ville Salminen ja pääosassa on Eemeli eli koomikko Esko Toivonen.AL: Päivän elokuvia. Tv-maailma 42/2012, s. 13. Kriitikoita elokuva ei miellyttänyt, arviot olivat tylyt, kuten muillekin Reino Helismaan edustaman junttifarssi-tyylilajin teoksille. Eemelin elokuvassa esittämä laulu ”Oho, sanoi Eemeli” oli hyvin suosittu. Reino Helismaan sanoittama kappale on vuonna 1959 julkaistun singlen A-puolella, B-puolella on ”Taas Rovaniemen markkinoilla”. == Näyttelijät == == Tuotanto == Esko Toivonen oli esiintynyt sivuosassa elokuvassa Yks' tavallinen Virtanen (1959). Tuottaja T. J. Särkän mielenkiinto heräsi niin paljon, että Toivonen sai pääosan. Suosion osoittauduttua suureksi, Eemeli esiintyi vielä kahdessa muussakin elokuvassa samana vuonna. Elokuvassa on mukana myös Vesa Enne, joka vuonna 1960 esiintyi vielä kolmessa muussakin yhtiön elokuvassa Taustaa. Viitattu 1.7.2014. ja levytti ensimmäisen singlensä. Elokuvan ensi-ilta oli 22. tammikuuta 1960 Rexissä ja Tuulensuussa. == Vastaanotto == Vaikka yleisö otti elokuvan innokkaasti vastaan, aikalaisarvostelijat suhtautuivat siihen nuivasti. Paula Talaskivi linjasi, että satiirinen pohjaidea on onnistuttu piilottamaan hyvin. Bengt Pihström (Nya Pressen) ei nähnyt mitään humoristista ilmeettömänä esiintyvässä Eemelissä: ”Omaperäistä komiikkaa? Ehkä.” Pohjois- Suomen kriitikoilta tuli sentään joku ymmärtävä sana. Eero Krekelä (Kaleva) kirjoitti: Eemelin ”totinen torvensoittaja -huumori edustaa omintakeista mallia vuosien saatossa kuluneiden farssikoomikkojemme joukossa.” Lehdistöarvio. Viitattu 1.7.2014. Televisioesityksen arviossa vuonna 2012 todettiin, että komedia on ohjattu vähistä aineksista. == Lähteet == Luokka:Vuoden 1960 suomalaiset elokuvat Luokka:Suomalaiset mustavalkoelokuvat Luokka:Suomalaiset komediaelokuvat Luokka:Ville Salmisen ohjaamat elokuvat Luokka:Reino Helismaan käsikirjoittamat elokuvat
Vakuutusyhtiö

Vakuutusyhtiö on vakuutuksia myöntävä liikeyritys. ==Vakuutusyhtiöt Suomessa== ===Yhtiömuodot=== Vakuutusyhtiö voi olla joko vakuutusosakeyhtiö tai keskinäinen vakuutusyhtiö. Niiden suurin ero on omistajien määräysvallan käyttämisessä. Osakeyhtiöissä omistajina ovat osakkeenomistajat, kun taas keskinäisissä yhtiöissä omistajina ovat vakuutuksenottajat. Keskinäisen vakuutusyhtiön nimessä on oltava sanat "keskinäinen", "vakuutus" ja "yhtiö". Julkisen keskinäisen vakuutusyhtiön nimessä on lisäksi oltava sana "julkinen" tai lyhenne "jy", joka vastaa sanoja "julkinen yhtiö".Reinikainen–Pelkonen–Lydman, s. 34–35 Yksityisen vakuutusosakeyhtiön nimessä on oltava sanat "vakuutus" ja "osakeyhtiö" tai sitä vastaava lyhenne "oy". Julkisen vakuutusosakeyhtiön nimessä on oltava lisäksi sana "julkinen" tai lyhenne "oyj", joka vastaa sanoja "julkinen osakeyhtiö". ===Vakuutusyhtiölaki=== Suomessa toimivia vakuutusyhtiöitä säätelee toisaalta Suomen vakuutusyhtiölaki ja toisaalta EU:n vakuutusyhtiöitä koskevat direktiivit. Vakuutusyhtiöiden perustamisesta, järjestysmuodosta, toiminnan peruslinjoista, vakuutettujen etujen turvaamisesta ja muista vastaavista seikoista on säädetty vakuutusyhtiölaissa. Myös osakeyhtiölain säännökset koskevat vakuutusyhtiötä, ellei vakuutusyhtiölaissa ole toisin säädetty.Rantala-Pentikäinen, sivu 119 ===Työeläkevakuutusyhtiöt=== Suomen lakisääteistä työeläkevakuutustoimintaa harjoittavia yhtiöt on katsottu siinä määrin muista vakuutusyhtiöistä poikkeaviksi yhtiöiksi, että niitä varten on säädetty oma laki, Laki työeläkevakuutusyhtiöistä. Erityispiirteet perustuvat siihen, että yhtiöillä on sijoitustoimintaa lukuun ottamatta vain vähän liikeyrityksille ominaisia piirteitä. Työeläkevakuutusyhtiöiden tehtävänä on hankkia hallittavina oleville työeläkevaroille mahdollisimman hyvä, vakaa ja pitkäaikainen tuotto. Erityislainsäädännöllä halutaan myös varmistaa työeläkevakuutusyhtiöiden itsenäisyys suhteessa samaan yhtiöryhmään kuuluviin muihin vakuutusyhtiöihin.Lehtipuro ym, sivu 67 ===Suomessa toimivia vakuutusyhtiöitä=== * Aktia * Alandia * Fennia * Garantia * If * Ilmarinen * Kaleva * LähiTapiola * Nordea Henkivakuutus * Pohjantähti * Pohjola Vakuutus * POP Vakuutus * Sampo * Suomen Vahinkovakuutus * Turva * Varma * Veritas Maaliskuussa 2004 Suomessa oli toimilupa 46 suomalaisella vakuutusyhtiöllä. Niistä keskinäisiä yhtiöitä oli 20 ja osakeyhtiöitä 26. Lehtipuro ym, sivu 34 == EU:n vakuutusyhtiöitä koskevat säädökset == EU:n vahinko- ja henkivakuutusta koskevien direktiivien keskeisiä periaatteita ovatLehtipuro ym, sivu 14 *Yhden toimiluvan periaate: oikeus perustaa sivukonttoreita ja tarjota vakuutuspalveluita yli rajojen *Yhtiöiden vakavaraisuutta, tilinpäätöstä ja sijoitustoimintaa koskevat minimisäädökset *Vakuutusmaksujen ja ehtojen ennakkohyväksymisen kieltäminen (valvonta luonteeltaan jälkikäteiskontrollia) *Kotivaltion valvonnan periaate: Vakuutusyhtiön kotivaltion valvontaviranomainen valvoo yhtiön taloutta *Kuluttajasuojan määräytyminen asiakkaan kotivaltion lainsäädännön mukaan *Vakuutusmaksuverotus riskin sijaintivaltion lainsäädännön mukaan. ==Lähteet== * * * ===Viitteet=== * Luokka:Yhtiömuodot
USCENTCOM

United States Central Command (USCENTCOM) on Yhdysvaltain asevoimien sotatoimialueen päämaja (COCOM; Unified Combatant Command), joka vastaa toiminnoista Lähi-idässä, Itä-Afrikassa ja Keski-Aasiassa puolustusministerin alaisuudessa. Se on perustettu 1983. USCENTCOM on vastuussa joukoista Persialahdella, Irakin ja Afganistanin sodista. Pääosa sen joukoista on sijoitettu Irakiin ja Afganistaniin ja sillä on tukikohtia Kuwaitissa, Bahrainissa, Qatarissa, Arabiemiraateissa, Omanissa, Pakistanissa, Djiboutissa ja Keski-Aasiassa. USCENTCOMin joukkoja on ollut aiemmin sijoitettuina myös Israeliin, Jordaniaan ja Saudi-Arabiaan. USCENTCOM perustettiin 1980 Iranin panttivankikriisin ja Neuvostoliiton Afganistanin miehityksen jälkeen maaliskuussa 1980 nimellä Rapid Deployment Joint Task Force (RDJTF). Reaganin aikana siitä tehtiin pysyvä päämaja tammikuussa 1983. Iran luokitteli USCENTCOMin virallisesti terroristijärjestöksi vuonna 2019. USCENTCOMin päämaja on MacDillin lentotukikohdassa Tampassa Floridassa, tosin etulinja päämaja on Camp al-Sayliyah Qatarissa. USCENTCOMin alaisuudessa ei ole joukkoja vaan viisi eri aselajien päämajaa: * U.S. Army Forces Central Command (ARCENT) * U.S. Central Command Air Forces (USCENTAF) * U.S. Marine Forces Central Command (USMARCENT) * U.S. Naval Forces Central Command (USNAVCENT) * United States Special Operations Command Central (SOCCENT) Sen alaisuudessa on myös monen aselajin päämajoja eri tehtävissä eri alueilla: * Multi-National Force - Iraq * Combined Forces Command Afghanistan * Combined Joint Task Force - Horn of Africa (Camp Le Monier, Djibouti) * Joint Task Force Lebanon == USCENTCOMin komentajat == Robert C. Kingston 1.1.1983 27.11.1985 George B. Crist 27.11.1985 23.11.1988 H. Norman Schwarzkopf 23.11.1988 9.8.1991 Joseph P. Hoar 9.8.1991 5.8.1994 J.H. Binford Peay III 5.8.1994 13.8.1997 Anthony Zinni 13.8.1997 6.7.2000 Tommy Franks 6.7.2000 7.7.2003 John Abizaid 7.7.2003 16.3.2007 William J. Fallon 16.3.2007 28.3.2008 David Petraeus 31.10.2008 - ==Aiheesta muualla== * http://www.centcom.mil Luokka:Yhdysvaltain asevoimien sotatoimialueiden päämajat
USEUCOM

United States European Command (USEUCOM) on Yhdysvaltain puolustusministeriön alainen asevoimien sotatoimialueen päämaja (COCOM; Unified Combatant Command), joka vastaa toiminnoista Euroopassa ja Turkissa, entisen Neuvostoliiton alueella, pl. viisi Keski-Aasian tasavaltaa, ja Afrikassa lukuun ottamatta Itä-Afrikkaa. Sen päämaja on Stuttgartissa. USEUCOM on perustettu 1. elokuuta 1952. USEUCOM oli Euroopan joukkojen komennossa kylmän sodan aikana ja Kosovon sodan aikana. Se vastasi myös Turkin Incirlikin lentotukikohdan operaatioista Persianlahden sodan aikana ja Irakin lentokieltoalueen valvonnasta. USEUCOMin komentaja on myös NATOn joukkojen ylin komentaja (SACEUR). Sen alaisuuteen kuuluvat: * United States Army European * United States Naval Forces Europe * United States Marine Forces Europe * United States Air Forces in Europe * United States Special Operations Command Europe USEUCOMin pääasialliset joukot ovat Yhdysvaltain 7. armeija, 6. laivasto ja 3. ilmavoimat. 7. armeija on sijoitettu Saksaan ja se käsittää yhden armeijakunnan kaksi divisioonaa, kun vielä kylmän sodan aikana siihen kuului kaksi armeijakuntaa ja neljä divisioonaa. 6. laivasto on sijoitettu Välimerelle ja valvoo Gibraltaria ja Suezin kanavaa. HQ Air Command Europe ja 3. ilmavoimat on sijoitettu Ramsteinin lentotukikohtaan ja ne muodostavat United States Air Forces in Europen (USAFE). Italiaan on sijoitettuna 173. maihinlaskuprikaati, joka otti osaa myös vuoden 2003 Irakin valtaukseen. Erikoisjoukkojen Special Operations Command, Europe (SOCEUR) on sijoitettu Stuttgart-Vaihingenin Saksaan. USEUCOMin alaisuuteen ennen kuulunut 16. ilmavoimat lakkautettiin 1. joulukuuta 2006 ja perustettiin uudelleen Turkkiin (nimellä 16th Air Expeditionary Task Force) päätukikohtanaan İzmirin lentotukikohta Turkissa, ja samalla 3. ilmavoimat perustettiin uudelleen Ramsteinissa. == USEUCOMin komentajat == nimi puolustushaara alkoi päättyi 1\. kenraali Matthew Ridgway U.S. Army 30.5.1952 11.7.1953 2\. kenraali Alfred Gruenther U.S. Army 1.7.1953 20.11.1956 3\. kenraali Lauris Norstad U.S. Air Force 20.11.1956 1.1.1963 4\. kenraali Lyman Lemnitzer U.S. Army 1.1.1963 1.7.1969 5\. kenraali Andrew Goodpaster U.S. Army 1.7.1969 15.12.1974 6\. kenraali Alexander Haig U.S. Army 15.12.1974 1.7.1979 7\. kenraali Bernard W. Rogers U.S. Army 1.7.1979 26.6.1987 8\. kenraali John Galvin U.S. Army 26.6.1987 23.6.1992 9\. kenraali John Shalikashvili U.S. Army 23.6.1992 22.10.1993 10\. kenraali George Joulwan U.S. Army 22.10.1993 11.7.1997 11\. kenraali Wesley Clark U.S. Army 11.7.1997 3.5.2000 12\. kenraali Joseph Ralston U.S. Air Force 3.5.2000 17.1.2003 13\. kenraali James L. Jones U.S. Marine Corps 17.1.2003 4.12.2006 14\. kenraali Bantz J. Craddock U.S. Army 4.12.2006 - Vuoteen 2002 asti komentajan arvonimi oli "Commander in Chief, United States European Command". ==Aiheesta muualla== * eucom.mil EUCOM
Arthur Kajanus

pienoiskuva|Tilausravintola Rauhala Oulussa Otto Arthur August Kajanus (1850 Helsinki – 1904 Turku) oli suomalainen koneinsinööri ja arkkitehti. Kajanus opiskeli Helsingin teknillisessä reaalikoulussa vuosina 1864–1865 mutta keskeytti opinnot. Hän jatkoi opintojaan myöhemmin Hannoverissa ja valmistui sieltä koneinsinööriksi vuonna 1874. Kajanus palasi Suomeen. Hän hakeutui Ouluun, jossa oli vuosina 1881–1883 töissä Uleåborgs Mekaniska Werkstads AB:ssa, jossa valmistettiin hinaajia ja muita pienempiä aluksia sekä höyrykoneita ja -kattiloita. Vuonna 1883 Kajanus muutti Turkuun, jossa hän toimi ensin sekä kaupungininsinöörinä että kaupunginarkkitehtina, kunnes vuodesta 1887 alkaen pelkästään kaupunginarkkitehtina kuolemaansa asti.Kaupunginarkkitehtina Kajanus suunnitteli Turkuun lukuisia taloja, esimerkiksi Port Arthurin alueelle 17 taloa, jotka osaltaan luovat vanhan kaupunginosan yhtenäisen ulkoasun. Raili Pajula: Portsan historiaa (Alkuperäinen internet-lähde ei enää saatavilla.) == Arthur Kajanuksen töitä == * Villa Carlo, Ruissalo, Turku – 1885 * Turun työväentalo, Turku – 1889 (purettu 1939) * Cafenoir, Eerikinkatu 8, Turku – 1889 * Wicander & Larssonin korkkitehdas, Turku – 1893 * Rauhala, Mannenkatu 1, Oulu – 1898 * Kurjenlinnan Köyhäintalon työlaitos (myöh. sairaala), Turku – 1899 == Lähteet == Luokka:Suomalaiset arkkitehdit Luokka:Suomalaiset insinöörit Luokka:Vuonna 1850 syntyneet Luokka:Vuonna 1904 kuolleet